**Kangyerka Antal Játékvezetői Emléktorna**

**2017. augusztus 27. (vasárnap)**

### **Versenykiírás**

1. **A verseny célja:** A strandröplabda sportág népszerűsítése, versenyzési lehetőség biztosítása játékvezetőknek, a szabadidő hasznos eltöltése és csapatépítés a teremröplabda szezon megkezdése előtt. A rendezvényre nem csak azokat a játékvezetőket várjuk, akik részt kívánnak venni a versenyen, hanem azokat is, akik a jó hangulatot kedvelik!
2. **Helyszíne:** Budapest XIX. kerület, Simonyi Zsigmond utca 31.
3. **Kategóriák, időpontok:**

|  |  |  |  |  |  |  |  |
| --- | --- | --- | --- | --- | --- | --- | --- |
| **augusztus 27.** | vasárnap | Férfi páros | **9.30** | Női páros | **9.30** | Vegyes párosVegyes 4-es | **13.30** |

A versenyt a Kispest Open – Flying Ball 6. fordulójával együtt, azzal összevonva rendezzük úgy, hogy a díjazás külön történik.

1. **A verseny Rendezője és Szervezője:**

Budapesti Röplabda Szövetség (BRSZ) megbízásából a Kispest SE

**Szervezőbizottság:**

Vasák Bertalan (06 70 387 9572)

Kerekes Balázs (06 20 297 9972)

1. **Résztvevők köre, nevezés:** Mindenki, aki röplabda játékvezetői vizsgával rendelkezik (játékvezetői igazolvány) és aki a nevezési szabályoknak megfelelően a versenyre jelentkezik és benevez. **Nevezni a Kispest SE honlapján (kispestse.hu**) a nevezések menüpont alatt lehetséges, a megfelelő versenynap és versenyszám kiválasztásával (Flying Ball amatőr verseny 6. forduló, augusztus 27.)
2. **Nevezési határidő:** 2017. augusztus. 25. (péntek) 12 óra Pótnevezés nincs!
3. **Óvás-fellebezés** Nincs
4. **Díjazás:** Ez legyen meglepetés…
5. **Költségek:** Nevezési díj 1.500,- Ft/fő/nap. Belépőjegy 500.-Ft.
6. **Egyebek:** A vegyes4 csapatokban legalább két lánynak a pályán kell lennie. Egy játékos csak egy csapatban indulhat! A játékosok a versenyen saját felelősségükre vesznek részt. A kiírásban nem szereplő minden egyéb kérdésben a helyszínen a versenybizottság dönt.

A Rendező fenntartja magának a jogot az esetleges változtatásokra, amelyekről megfelelő időpontban az érintetteket tájékoztatja. Minden kategória csak abban az esetben kerül megrendezésre, ha az adott kategóriában a nevezők száma legalább  3 csapat.

1. számú melléklet

**Strandröplabda játékszabályok**

**/ 4-4 elleni játékforma /**

1. A pálya mérete: 8x16 m játéktér + kifutó, a háló magassága a teremröplabda szabályainak megfelelően, a női: 224 cm, a férfi és mix: 243 cm.
2. Egy csapat 4 játékosból állhat, négyen lehetnek egyszerre a pályán (kevesebben lehetnek!).
3. A mérkőzések 1 nyert játszmáig tartanak. Egy játszma 25 pontig, két pont különbséggel tart. 24 - 24-es állásnál 2 pont különbségig tovább játszanak a csapatok, felső ponthatár nincs. Esetleges pontszámcsökkentést (21/15) a szervezők határozzák meg a jelentkezők számának ismeretében.
4. Térfélcsere akkor van, amikor az egyik csapat eléri a 13. pontot (25 pontos), 11. pontot (21 pontos) és a 8. pontot (15 pontos) szettek esetén.
5. A mérkőzéseken játszmánként és csapatonként 1-1 pihenő idő kérhető. (Pihenő idő 30mp)
6. A játékosok a csapaton belül meghatározott sorrendben nyitnak. A nyitást követően nincs meghatározott helyük a pályán, tehát bárki sáncolhat, üthet.
7. A három érintés nem kötelező, a nyitásfogadást egyből is át lehet tenni.
8. A sánc önálló érintésnek számít, utána a csapatnak már csak 2 érintése van. Ha a háló fölött egyszerre ér két játékos a labdához, annak a csapatnak, ahová a labda érkezik, még 3 érintésre van joga.
9. A pályán nincs támadóvonal /három méteres vonal/. A játékosok saját térfelükön bárhonnan mehetnek ütni vagy sáncolni.
10. A pályán nincs középvonal. A játékosok átmehetnek az ellenfél területére, pályájára és annak szabad zónájába, de csak abban az esetben, ha azzal az ellenfél játékát nem akadályozzák.
11. A labdát a test bármely részével lehet érinteni.
12. A ”tip” érintés / egykezes, ujjbeggyel történő ejtés / nem megengedett, csak ököllel, vagy nyitott tenyérrel jó az ejtés.
13. Egy játékos kosárérintéssel végrehajthat támadóérintést akkor is, ha a labda röppályája nem merőleges a váll vonalára.
14. Az első érintéseket (nyitásfogadás, védekezés, stb.) a teremröplabda szabályainak megfelelően kell megítélni. A kosárérintéssel történő feladások is a teremröplabda szabályainak megfelelően kerülnek elbírálás alá.
15. A mérkőzések összesítésénél a győztes csapat 2 pontot, a vesztes csapat 1 pontot kap. Amennyiben egyenlőség alakul ki, akkor a nyert és vesztett pontok arányát vesszük figyelembe. Ha ez is egyenlő, akkor az egymás elleni eredmény dönt.

**Strandröplabda játékszabályok**

**/ 2-2 elleni játékforma /**

A **2-2 elleni formulánál** (női és férfi kategória) az FIVB hivatalos strandröplabda játékszabályai a mérvadóak, de a csapat második érintésének a megítélése nem olyan szigorú.